Kwo Ochale Nedi i Hongo Mabino?
Iparo ni . . .
odoŋ ama?
omedere bedo matek?
kosa otire?
GIMA BAIBUL WACHO
“Were . . . bino yweyo pigi waŋ jo. Tho odoko kobedi, kosa rembo, kosa ywak kosa litho, rupiri gikipiny machon jotyeko leny woko.”
KWO OCHALE NEDI I HONGO MABINO?
Waletimo tich maber ma miyo wan kisangala.
Two kodi chandirok kobedi.
Walebedo kodi jopechin mawan gi merin mawan, i syem chil gi chil.
IRAŊO WANYALO GENO GIMA BAIBUL WACHO?
Wani g’atoŋa aryo:
Were nyalo timo gima go ochiko. I Baibul, Jehova kende am’ilwoŋo ni Were “Majameni jye,” rupiri ongoye gima nyalo dhyero go timo. (Menyirok 15:3) Ri ameno, go nyalo loko piny me kabedo maber swa. Baibul wacho ni: “Ri Were gimoro jye nyalere.”
—Mathayo 19:26.
Were mito swa timo gima go ochiko. Giranena, Baibul wacho ni Jehova ‘mito swa’ chierino jomotho.
—Yobu 14:14, 15.
Kendo Baibul nyutho ni Nyathi pa Were, Yesu, obotho jotwo. Iraŋo Yesu otimo ameno? Rupiri omito. (Marko 1:40, 41) Yesu onyutho kite pa Bamere munyo konyo ji moido jochandere.
Ri ameno, wanyalo ridho ni Jehova kodi Yesu jomito ni wabedi i kwo maber i hongo mabino!
PAR KWOŊ PENJI ME
Were oloki nedi piny me kabedo maber?
Baibul dwoko penji no i MATHAYO 6:9, 10 kodi DANIEL 2:44.
run_Latn luo_Latn zul_Latn luo_Latn plt_Latn luo_Latn luo_Latn run_Latn luo_Latn luo_Latn luo_Latn luo_Latn hau_Latn luo_Latn kam_Latn luo_Latn lug_Latn luo_Latn luo_Latn luo_Latn luo_Latn luo_Latn